Document ID: 32008D0678

KOMISIJOS SPRENDIMAS
2008 m. rugpjūčio 13 d.
kuriuo keičiamos Sprendimo 2007/716/EB nuostatos dėl tam tikrų mėsos ir pieno sektorių įmonių Bulgarijoje
(pranešta dokumentu Nr. C(2008) 4319)
(Tekstas svarbus EEE)
(2008/678/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo aktą, ypač jo 42 straipsnį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1) ypač jos 9 straipsnio 4 dalį,
kadangi:
(1)
2007 m. spalio 30 d. Komisijos sprendime 2007/716/EB (2) nustatytos pereinamojo laikotarpio priemonės, susijusios su struktūriniais reikalavimais, taikomais kai kurioms mėsos ir pieno sektorių įmonėms Bulgarijoje, nurodytais Europos Parlamento ir Tarybos reglamentuose (EB) Nr. 852/2004 ir (EB) Nr. 853/2004. Kol šioms įmonėms taikomas pereinamasis laikotarpis, tose įmonėse pagaminti produktai gali būti pateikiami tik vidaus rinkai arba naudojami tolesniam perdirbimui Bulgarijos įmonėse, kurioms taikomas pereinamasis laikotarpis.
(2)
Remiantis oficialiu kompetentingų Bulgarijos valdžios institucijų pareiškimu, tam tikros mėsos ir pieno sektorių įmonės užbaigė modernizavimo procesą ir dabar visiškai atitinka Bendrijos teisės aktų nuostatas. Dėl to šias įmones reikėtų išbraukti iš įmonių, kurioms taikomas pereinamasis laikotarpis, sąrašo.
(3)
Todėl Sprendimą 2007/716/EB reikėtų atitinkamai iš dalies pakeisti.
(4)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/716/EB priedas iš dalies keičiamas kaip nurodyta šio sprendimo priede.
2 straipsnis
Šis sprendimas skirtas valstybėms narėms.
Priimta Briuselyje, 2008 m. rugpjūčio 13 d.

Labels: 0
18
17
6